आतंकी संगठन PAFF ने जारी कीं, मिलिट्री ट्रक दिखाया; हमले में 5 जवान शहीद हुए थे
Jammu Kashmir Poonch Terror Attack Case Update;  पूंछ में 20 अप्रैल को हुए आतंकी हमले को लेकर Peoples Anti Fascist Front ने दो तस्वीरें जारी की हैं।
पुंछ में सेना के ट्रक पर हुए आतंकी हमले की 2 तस्वीरें मंगलवार को सामने आई हैं। यह तस्वीरें हमले की जिम्मेदारी लेने वाले संगठन पीपुल्स एंटी फासिस्ट फ्रंट (PAFF) ने जारी की हैं। फोटोज 24 अप्रैल को जारी की गई हैं। इन पर आतंकवादी संगठन ने लिखा- नजरें शिकार पर।
20 अप्रैल को पुंछ के भाटा धुरियन के जंगली इलाके में सेना के ट्रक पर हमला किया गया था। अटैक में 5 जवान शहीद हुए थे। ट्रक में रोजे के इफ्तार के लिए खाने का सामान रखा हुआ था।
सबसे पहले 2 तस्वीरें देखिए और उन पर क्या मैसेज लिखा है..
पहली तस्वीर: PAFF के स्पोक्सपर्सन तनवीर अहमद राठेर ने यह फोटो जारी किया है। दाईं तरफ ऊपर PAAF का लोगो लगा है और फोटो पर भी संगठन का वाटर मार्क है। इसमें मिलिट्री का ट्रक दिखाई दे रहा है। फोटो पर लिखा है- पुंछ अटैक। यह नजर आ गई। अपने रास्ते पर है।
दूसरी तस्वीर: दूसरी तस्वीर स्पष्ट नहीं है। ऐसा लग रहा है कि आतंकवादी बंदूक लिए रास्ते पर नजर रख रहा है और कैमरा से फोटो ले रहा है। इस पर लिखा है- बहुत अच्छा दिन है। नजरें शिकार पर हैं।
2021 में सूरनकोट हमले के बाद भी फोटो जारी की थी
PAFF ने कथित तौर पर 11 अक्टूबर 2021 को पुंछ के सूरनकोट में हुए अटैक के बाद भी ऐसे ही फोटो रिलीज किए थे। उस हमले में एक JCO समेत पांच जवान शहीद हुए थे। इसमें PAFF ने लिखा था- कमिंग सून यानी आतंकवादी हमला जल्द होने की बात कही थी।
पुंछ अटैक के लिए स्टील कोर बुलेट्स इस्तेमाल की थीं
मिलिट्री ट्रक पर आतंकी हमले की जांच NSG और NIA की टीम कर रही है। घटना को लेकर रविवार को एक नई जानकारी सामने आई। न्यूज एजेंसी के मुताबिक आतंकियों ने ट्रक से जा रहे जवानों पर हमले के लिए स्टील कोर बुलेट्स का इस्तेमाल किया। ये बुलेट्स बख्तरबंद ढाल को भी भेदने में सक्षम थीं।
माना जा रहा है कि भाटा धुरियन के घने जंगल वाले इलाके में एक स्नाइपर ने ट्रक को आगे से निशाना बनाया। इसके बाद अन्य आतंकवादियों ने ट्रक पर गोलियां बरसाईं और ग्रेनेड फेंके। लिहाजा सैनिकों को जवाबी कार्रवाई करने का समय तक नहीं मिला। पूरी खबर यहां पढ़ें...
पुंछ में आर्मी ट्रक पर अटैक से जुड़ी ये खबरें भी पढ़ें...
हमले के शिकार आर्मी ट्रक में इफ्तार के लिए फल थे, गांव के लोग बोले- ईद नहीं मनाएंगे
पुंछ जिले के सांगियोटे गांव के लोगों ने आर्मी के ट्रक पर हुए आतंकी हमले की वजह से शनिवार को ईद नहीं मनाई। दरअसल, यह ट्रक इसी गांव के लोगों के इफ्तार के लिए फल और अन्य सामान ले जा रहा था।ट्रक पुंछ-जम्मू राष्ट्रीय राजमार्ग पर भिंबर गली के पास भाटादूड़ियां और तोता गली के बीच था, तभी आतंकियों ने घने कोहरे और बारिश के बीच इस पर हमला कर दिया। पूरी खबर यहां पढ़ें...
पुंछ अटैक के बाद आर्मी का खोजो और मारो मिशन:हमला करने वाले 7 आतंकियों की तलाश, ड्रोन-हेलिकॉप्टर भी शामिल
कश्मीर में सेना के ट्रक पर हमला करने वाले आतंकियों की तलाश की जा रही है। इसके लिए स्पेशल टीम को लगाया गया है। इसमें हेलिकॉप्टर, ड्रोन और स्निफर डॉग की भी मदद ली जा रही है। यह खोजो और मारो अभियान है। यानी नजर आते ही आतंकियों को खत्म करने का आदेश है। पूरी खबर यहां पढ़ें...